Xitoyda yashovchi Tszyuye laqabli yirik timsoh so‘nggi uch oy ichida o‘ziga taklif qilingan 16 nomzod ichidan “xotin tanlash” bilan band. Bu haqda “Sinxua” agentligi xabar bermoqda. 2000 yili Xitoyga Tailanddan keltirilgan 46 yoshli Siam timsohining uzunligi 6,5 metrni tashkil qiladi, og‘irligi esa 1,5 tonna. Timsoh Futszyan muzofotining Syamen shahrida parvarishlanadi. Agentlik ma’lumotiga ko‘ra, Tszyuye ilk bor o‘ziga 2011 yilda “rafiqa” tanlagan edi. Oradan 5 yil o‘tib, u yana ana shunday saralashga tayyor turibdi. Yana shu narsa ma’lumki, unga nomzod “xotin”likka nomzod sifatida tanlangan timsohlarning uzunligi 3,5-4,5 metr, yoshi esa 20-30 atrofida.